**Shawn Dwayne Marion**, nado o 7 de maio de 1978 en Waukegan, Illinois, é un ex xogador de baloncesto profesional estadounidense que desenvolveu toda a súa carreira na National Basketball Association (NBA) principalmente nos Phoenix Suns e nos Dallas Mavericks, franquía coa que gañou o seu único anel de campión en 2011. Tamén xogou nos aínda que tamén xogou en Miami Heat, Toronto Raptors e Cleveland Cavaliers. Cunha altura de 2,01 metros xogaba tanto de ala como de ala-pivote.

Carreira
--------

### Universidade

Procedente do Instituto Clarksville en Clarksville, Tennessee, Marion asistiu á Universidade de Vincennes, onde gañou o "Allen J. Bradford NJCAA Region 12 MVP" en dúas ocasións antes de chegar á UNLV. No seu ano júnior cos Rebels, liderou ao equipo en anotación, facendo 18.7 puntos por partido, e en rebotes, con 9.3. En 29 partidos, taponou 54 tiros e roubou 73 balóns. O 22 de febreiro de 1999, nun partido televisado a nivel nacional ante Texas Christian, Marion conseguiu 34 puntos, 21 rebotes e 6 roubos na derrota do seu equipo por 76-72.

En Vincennes, Marion disputou as súas dúas primeiras tempadas, facendo na primeira 23,5 puntos, 13,1 rebotes, 2,9 tapóns e 2,0 roubos por partido. Foi nomeado MVP do National Junior College All-Star Game ao anotar 21 puntos, 16 rebotes e 9 asistencias. Na súa primeira tempada universitaria, os seus números foron: 23.3 puntos e 12.8 rebotes por encontro, sendo posteriormente retirada a súa camiseta. Tras só unha campaña na División I da NCAA, Marion deu o salto á NBA.

### NBA

Foi seleccionado polos Phoenix Suns na novena posición do Draft de 1999. Na súa primeira tempada na NBA, rematou quinto en anotación dos Suns con 10.2 puntos por partido, terceiro en rebotes con 6.5 e segundo en tapóns con 1.04 en 51 partidos, xogando 38 deles coma titular. Ademais, logrou sete dobres-duplas e 8 partidos con 10 rebotes ou máis. Ao rematar a tempada regular, foi nomeado nos segundo mellor quinteto de rookies.

Na súa segunda campaña, chegou a explosión de Marion, consagrándose coma un dos aleiros máis prometedores da liga ao facer 10,7 rebotes, primeiro xogador na franquía dende Charles Barkley en superar a barreira da decena de rebotes nunha tempada. Ademais, complementounos con 17.3 puntos e 1.67 roubos de balón. O 26 de febreiro foi por primeira vez o mellor xogador da semana na NBA, tras liderar aos Suns a catro partidos consecutivos con vitoria nos que promediou 21.8 puntos, 13.5 rebotes e un 57.6% en tiros de campo.

En 2003 foi elixido por primeira vez no All-Star, xogando coma reserva do equipo da Conferencia Oeste. En dita tempada foise ata os 21.2 puntos e 9.5 rebotes en 81 partidos. Repetiría presenza en 2005 e 2006.

A chegada de Steve Nash favoreceu a Marion, realizando os Suns dende a súa fichaxe un xogo ofensivo e ao contraataque. A súa mellor tempada foi a de 2005-06, segunda de Nash na franquía, na que fixo 21,8 puntos e 11,8 rebotes, baixando timidamente as súas prestacións na última campaña, inda que servíndolle igualmente o seu concurso no NBA All-Star Game.

En 2004, Marion participou nos Xogos Olímpicos de Atenas logrando a medalla de bronce coa súa selección. Tamén formou parte do fracaso da USA Basketball no Mundial de Indianápolis de 2002, onde o equipo non conseguiu ningunha medalla. Marion disputou un total de 22 partidos coa selección norteamericana. Tras oito tempadas e media nos Suns, na campaña 2007-2008 Marion foi traspasado a Miami Heat xunto con Marcus Banks a cambio dun Shaquille O'Neal moi lastrado polas lesións. O 13 de febreiro de 2009 foi traspasado a Toronto Raptors xunto con Marcus Banks por Jermaine O'Neal e Jamario Moon. Máis tarde, o 9 de xullo de 2009 pasa a formar parte dos Dallas Mavericks.

Traxectoria
-----------

* Phoenix Suns: 1999 - 2008.
* Miami Heat: 2008 - 2009.
* Toronto Raptors: 2009.
* Dallas Mavericks: 2009 - 2014.
* Cleveland Cavaliers: dende 2014.

Véxase tamén
------------

### Ligazóns externas

* Perfil en NBA.com *(en inglés)*
* Estatísticas de Shawn Marion Arquivado 12 de maio de 2013 en Wayback Machine. *(en inglés)*

| * v
* c
* e
Draft da NBA 1999 |
| --- |
| Primeira Rolda | 
* Elton Brand
* Steve Francis
* Baron Davis
* Lamar Odom
* Jonathan Bender
* Wally Szczerbiak
* Richard Hamilton
* Andre Miller
* Shawn Marion
* Jason Terry
* Trajan Langdon
* Aleksandar Radojević
* Corey Maggette
* William Avery
* Frédéric Weis
* Ron Artest
* Cal Bowdler
* James Posey
* Quincy Lewis
* Dion Glover
* Jeff Foster
* Kenny Thomas
* Devean George
* Andrei Kirilenko
* Tim James
* Vonteego Cummings
* Jumaine Jones
* Scott Padgett
* Leon Smith

 |
| Segunda Rolda | 
* John Celestand
* Rico Hill
* Michael Ruffin
* Chris Herren
* Evan Eschmeyer
* Calvin Booth
* Wang Zhizhi
* Obinna Ekezie
* Laron Profit
* A. J. Bramlett
* Gordan Giriček
* Francisco Elson
* Louis Bullock
* Lee Nailon
* Tyrone Washington
* Ryan Robertson
* J. R. Koch
* Todd MacCulloch
* Galen Young
* Lari Ketner
* Venson Hamilton
* Antwain Smith
* Roberto Bergersen
* Rodney Buford
* Melvin Levett
* Kris Clack
* Tim Young
* Manu Ginóbili
* Eddie Lucas

 |


| * v
* c
* e
Dallas Mavericks Campións da NBA 2010-11 |
| --- |
| 
* 0 Shawn Marion
* 2 Jason Kidd
* 3 Rodrigue Beaubois
* 4 Caron Butler
* 6 Tyson Chandler
* 11 José Juan Barea
* 13 Corey Brewer
* 16 Peja Stojaković
* 20 Dominique Jones
* 28 Ian Mahinmi
* 31 Jason Terry
* 33 Brendan Haywood
* 35 Brian Cardinal
* 41 Dirk Nowitzki (MVP Finais)
* 92 DeShawn Stevenson

 |
| 
* Adestrador: Rick Carlisle / Adestradores asistentes: Darrell Armstrong
* Dwane Casey
* Tim Grgurich
* Robert Hackett
* Monte Mathis
* Terry Stotts

 |
| 
* Tempada regular
* Playoffs

 |

|  |  |
| --- | --- |
| Control de autoridades | 
* Wd: Q311869
* Basketball-Reference: mariosh01
* FIBA: 42349
* NBA: 1890
* Sports Reference: shawn-marion-1

 |